Maite Nkoana-Mashabane

Maite Emily Nkoana-Mashabane (sündinud 30. septembril 1963) on Lõuna-Aafrika Vabariigi poliitik (Aafrika Rahvuskongress).

Maite Nkoana-Mashabane osales 1980. aastatel Massilise Demokraatliku Liikumise ja põrandaaluse Aafrika Rahvuskongressi tegevuses. Pärast Aafrika Rahvuskongressi legaliseerimist osales ta Aafrika Rahvuskongressi Naisteliiga tegevuses, oli Aafrika Rahvuskongressi Naisteliiga Limpopo provintsi esimees ja kuulus aastatel 1992–1995 Aafrika Rahvuskongressi Naisteliiga juhtkonda. 1994–1995 oli ta Lõuna-Aafrika Vabariigi parlamendi liige. Seejärel asus ta tööle diplomaatilisse teenistusse. 1995–1999 oli ta ülemkomissar Malaisias, Filipiinidel ja Bruneis. 1999–2005 oli ta ülemkomissar Indias, Sri Lankas, Bangladeshis, Maldiividel ja Nepalis. 2004–2008 oli ta Aafrika Rahvuskongressi Riikliku Täitevkomitee liige.Maite Nkoana-Mashabane, Ms South African Government

11. mai 2009 kuni 27. veebruarini 2018 oli Maite Nkoana-Mashabane Lõuna-Aafrika Vabariigi rahvusvaheliste suhete ja koostöö minister.South Africa. Ministries, etc. rulers.org

2018–2019 oli ta maaelu arengu ja maareformi minister.Ms Maite Nkoana-Mashabane People's Assembly

Alates 30. maist 2019 kuni 6. märtsini 2023 oli ta naiste, noorte ja puuetega inimeste minister.Qaanitah Hunter:Who's in and who's out of SA's 2019 cabinet Sowetan Live, 30. mai 2019

 Viited 

Kategooria:Lõuna-Aafrika Vabariigi poliitikud
Kategooria:Välisministrid
Kategooria:Sündinud 1963